ફાધર ઈસુદાસ અને નગીનદાસ પારેખના નિષ્ઠાભર્યા પ્રયત્નથી ૧૯૬૫માં ‘શુભસંદેશ’ શીર્ષક હેઠળ બાઇબલના ઉત્તરાર્ધ ‘નવો કરાર’ના પહેલા પાંચ ગ્રંથનું ગુજરાત સાહિત્ય પ્રકાશ, આણંદ દ્વારા પ્રકાશન થયું. ત્યાર પછી ‘પત્રાવલિ’ના નામથી નવા કરારના બાકીના ગ્રંથોનું પ્રકાશન ૧૯૬૮માં કરવામાં આવ્યું. શુભસંદેશની નવી આવૃત્તિ ૧૯૭૪માં પ્રકાશિત થયા પછી ૧૯૭૬માં પ્રથમ વાર સમગ્ર નવો કરાર સળંગ પુસ્તકરૂપે પ્રગટ થયો.